Nr, 11 


Vilnius 1938 m. liepos 19 d. 


i metai 


U 


ININK 


=: SAVAITINIS „AIDO“ PRIEDAS ŪKININKAMS ::: 


Didžioji ūkininkų darbymetė 


Liepos ir rugpiūčio mėnesiai — tai 
didžioji ūkininkų darbymetė. Per šiuos 
du mėnesiu ūkininkams tenka nuveikti 


daugiausia darbų. Stropus ūkininkas, 
tiesa, niekad be darbo nebūna: rude- 
niop sėja žiemkenčius, baigia valyti 


laukus, žiemą trūsia apie trobas, namų 
apyvoką, pavasarį vėl aria, akėja ir 
sėja vasarojų. Bet visi tie darbai taip 
nesusigrūda kartu, kaip vasaros metu— 
liepos ir rugpiūčio mėnesiais, kada pra- 
sideda laukų valymas.  Šienapiūtė, ru- 
giapiūtė, vasarojapiūtė ir dirvos rengi- 
mas žiemkenčiams — tai pats darbo 
įkarštis, juo labiau, kai kartais dėl blo- 
gų orų visi tie darbai susitraukia, Ne- 
spėjai dar nušienauti ir kluonan suvežti 
šieno, jau rugių varpos prinoko ir lau- 
kia dalgės ar piautuvo. Pradėjai rugia- 
Piūtę, žiūrėk, jau ir miežiai pabalo, ir 
avižos lyg auksas geltonuoti pradėjo, 
ir linų galvelės kasdien vis daugiau 
geltonos. Ir dar žemė reikia pūrenti: 
skusti ražienos, rengti dirvą naujiems 
žiemkenčiams. Reikia taip pat ir apie 
namus tvarkytis ir gyvuliai prižiūrėti. 
Dėl to darbas gena darbą, vieno dar 


nepabaigei, o jau kitas užgriuvo. Ge- 
rai, kai dar darbas sekasi, kai niekas 
jo dirbti netrukdo, kai orai esti gra- 


žūs. Bet labai dažnai liepos ir rugpiū- 
čio mėnesiais esti trumpesni ir ilgesni 
lietūs, kurie laukų valymo darbus su- 
trukdo. Tik prieš piet išvartei šieną, 
tikėdamasis po pietų sugrėbti kūgin ir 
gal net namo parvežti, ir štai netikėtai 
kilo debesėlis ir lietus. Ir vėl lauk, kol 
šienas išdžius, vėl vartyk, graibstyk. O 
jau kiti darbai susigrūdę laukia: rugiai 
prinoko, grūdas tuoj ims birėti. 
Rugiapiūtė pats karščiausias laikas 
ne tik nuo saulės, bet ir nuo darbų 
susispietimo. Pasiprašai kartais talką, 
pasisamdai darbininkų, išeini į lauką, 
pradedi platų rugių barą piauti, tikėda- 
masis tuo būdu greit rugiapiūtę pa- 
baigti. Bet ir čia lietus dažnai sutruk- 
do; vos nuvarei porą pradalgių ir lie- 
tus čia pat. Reikia darbas nutraukti ir 
palaukti, kol, lietui praėjus, rasa nukris. 


Taigi, darbas stovi, o talka reikia 
| ai o darbininkai dar ir apmo- 
ti, 


„Esti ir kitokių darbo'metu trukdymų: 
tai dalgė nutrūko, grebliakotis nulūžo, 
grėbliadančiai išlūžinėjo, ratai sulūžo, 
Pakinktai susproginėjo, tai vėl kokia 
nors prie darbo nelaimė—ar dalge jsi- 
Plovei, ar kita tokia negerovė atsitiko. 


Tada ūkininkas karščiuojasi, pyksta, ir 
dar blogiau darbas sekasi. 

Per didžiąją darbymetę mažai ten- 
ka ūkininkams ir pasilsėti. Darbų ap- 
gulti, neturi laiko. Su aušra keliasi, su 
naktim gulasi. Gulasi pailsę, nuvargę, 
o neturtingieji mažažemiai dažnai ir be 
geresnio kąsnio duonos—alkani,. 

Kad per didžiąją darbymetę sklan- 
džiau darbai eitų, ūkininkai privalo jai 
iš anksto pasirengti. Gamtos kliūčių ir 
trukdymų, tiesa, negalime nugalėti, nes 
lietaus nei sulaikysi, nei prisišauksi. 
Bet galima pašalinti tuos darbo truk- 
dytojus, kurie nuo pačių ūkininkų pri- 
klauso. O nuo ūkininkų priklauso di- 
džiajai darbymetei pasiruošimas. 

Prieš pradedant bet kokį darbą, rei- 
kia iš anksto apžiūrėti visus darbo 
įrankius ir patikrinti, ar jiems ko nes- 
tinga, ar jų pakanka, ar jais galima dar 
dirbti. Juk ir pačių žmonių priežodis 
sako: nelaikas šunis lakinti, kai jau 
einama medžioklėn. Taigi nelaikas ir 


įrankiai taisyti tada, kai jau reikia dar- 
bas dirbti. Ūkininkas, norėdamas, kad 
jam darbas nesitrukdytų, pirmiausia turi 
patikrinti savo darbo įrankius, ar jie 
darbui tinka. Apdairus ūkininkas privalo 
turėti tam tikrą būtiniausių dalykų at- 
sargą: grėblių, grebliadančių, greblia- 
kočių, dalgių, dalgiakočių ir kit. Privalo 
apžiūrėti, ar stiprūs ratai, vežimai, ar 
nesuplyšę pakinktai. Prieš didžiąją dar- 
bymetę reikia taip pat apsirūpinti mai- 
stu: pvz. nuvažiuoti malūnan, kad darbo 
metu nereikėtų laiko gaišti. Reikia taip 
pat apžiūrėti kluonas —klojimas: aptvar- 
kyti stogą, kad nebūtų skylių, užkam- 
šioti ir užlipdyti pelių pragraužtas šali- 
nėse skyles, prikloti šiaudų ar šakų, par- 
vežti ir sukrauti javai negestų. Aptvar- 
kyti ir nukraustyti kiemą (atšlaimą), kad 
parvažiavus su pilnu iš laukų vežimu, 
nereikėtų be reikalo dilti ir laiko gaišti, 


Didžioji darbymetė pats sunkiausias 
ūkininkams laikas, todėl reikia patiems 
ūkininkams iš anksto jam pasirengti, 
kad lengviau būtų dirbti, ir darbas grei- 
čiau eitų. 

Agr. M. K. 


ŪKIŠKOS NAUJIENOS 


LIETUVOS VALSTYBĖJE 
Nusausinimo darbai 


Žemės Tvarkymo Departamento pa- 
ruoštas šių metų žemės nusausinimo 
planas jau vykdomas visu smarkumu. 
Melioracijos darbai yra atliekami žemės 
savininkų lėšomis ir vyriausybės skirto- 
mis paskolomis bei pašalpomis. Vyriau- 
sybė melioracijos darbams šiemet pas- 
kyrė 2 milijonus litų. Iš šios sumos di- 
desniems žemės nusausinimo projek- 
tams vykdyti tenka 1.500.000 litų, dre- 
nažo darbams—360.000 litų, valstybinei 
žemei sausinti — 110.000 litų ir tyrinė- 
jimams bei kitiems smulkesniems dar- 
bams — 30.000 litų. Šiemet vykdomi 
didieji žemės nusausinimo darbai be- 
veik visi yra pradėti vykdyti anksčiau. 
Jų daugelis šiemet bus galutinai baigti, 
Tačiau daug šiemet yra pradėta vykdy- 
ti ir visai naujų nusausinimo darbų. Be 
nusausinimų, vykdomų šiemet valstybės 
pašalpomis ir paskolomis, visame kraš- 
te yra varomi dar gausūs smulkesnieji 
melioracijos darbai, atliekami pačių 
ūkininkų „lėšomis. Šiems darbams pa- 
skatinti, Žemės Ūlkio Ministerija duoda 


nedideles pašalpas, kurios turi būti su“ 
naudotos iškastų griovių šlaitų stiprini- 
mui. Taip pat gana plačiai ūkininkai 
šiemet vykdo ir žemės drenavimo 
darbus. 

Visiems nusausinimo darbams šiemet 
vadovauja 150 kultūrtechnikų ir dirba 
daugiau kaip 4000 darbininkų. Kadangi 
pereiti metai buvo, palyginti, sausi, 
daugelis pelkių ir raistų pradžiūvo. Dėl 
to darbo sąlygos šiemet yra gana pa- 
lankios. Kiek seniau pelkynų vandenin- 
gumas pareikalaudavo tam tikrų paruo- 
šiamųjų darbų ir nusausinimo projektų 
vykdymą apsunkindavo bei trukdydavo. 

emės nusausinimo darbus šiemet gali 
varyti žymiai smarkiau kaip kitais me- 
tais. 

Iš viso šiemet tikimasi nusausinti 
apie 33.000 hektarų žemės. Vadinasi, nė 
kiek nemažiau kaip pereitais metais. 
Biržų apygardoje tvarkomas Agluonos 
upelis. Lėšų skirta 43.000 litų. Kauno 
apygardoje tiesinamas ir gilinamas 
Miklos upelis, be to, baigiami kasti ke- 
li smulkesni kanalai. Čia darbai taip 
pat kaštuos 40.00 litų. Kėdainių apygar- 
doje tvarkomas Barupės upelis. Lėšų 

skirta 50.000 litų. Panevėžio apygardoje 
tiesinami Alontės, Šojos, Obstainio, Is- 
tros upeliai ir Nevėžio aukštupys. Dar- 
bai kaštuos apie 470.000 litų. Raseinių 
apygardoje tvarkoma Šimšė, Luknė, 
Kražantė. Išlaidų numatoma apie 125.000 
litų. Šiaulių apygardoje tiesinami bei 
gilinami Šušvės, Švietrės, Andruvės 
upeliai. Lėšų skirta 140.000 lt. Taura- 
gės apygardoje tvarkomas Nemylos ir 

iuržmočio upelis. Darbai kaštuos apie 
40.000 litų. Telšių apygardoje tvarkomi 
Marporai upelių, kuriems skirta 100.000 
litų. Ukmergės apygardoje tiesinami 
Melkos ir Pusnės upeliai. Šiems dar- 
bams teks išleisti 30.000 litų. 

Tiesiant, tvarkant, gilinant upelių 
vagas, tuo pačiu kartu būna nusausina- 
ma ir daugelis pelkynų. Dirbant nusau- 
sinimo darbus, šiuo metu yra vykdomi 
ir tyrinėjimai, kurie reikalingi naujiems 
melioracijos projektams paruošti. Yra 
stebima, kuriomis vietomis reikėtų kasti 
pagrindinius kanalus, kad galima būtų 
nusausinti kuo didesnius žemės plotus. 
Šiuo metu patys didžiausi tyrinėjimo 
darbai yra vykdomi Rietavo apylinkėse 
ir Malėtų ežerų rajone. 


Užsienio prekyba 


Centralinio Statistikos Biuro duome- 
nimis, šiemet birželio mėnesį iš Lietu- 
vos į užsienius įvairių prekių išvežta už 
23.322.800 lt. ir įvežta už 20.271.600 It. 
Šio mėnesio prekybos balanso aktyvas 
siekia per 3 mil. It. Praėjusiais metais 
per tą patį mėnesį, išvežus įvairių prekių 
už 14.837.600 It. ir įvežus už 18.3/8.000 
lt., užsienio balanso pasyvas siekė net 
per 3,7 mil. It. Lietuvos užsienio pre- 
kyba šiemet ne tik birželio mėnesį, bet 
ir visą pirmąjį pusmetį gerokai pasitai- 
sė: iš praėjusiais metais buvusio pasyvo 
pasidarė aktyvas. Šiemet per pirmąjį 
pusmetį iš Lietuvos įvairių prekių iš- 
vežta už 116.100.600 It. ir įvežta už 
108.788.000 It. Tuo būdu užsienio pre- 
kybos balanso aktyvas siekia per 7,3 
mil. It. 

Maisto prekyba. Praėjusią savaitę 
(liepos 8—15 d.) Maistas is ūkininkų su- 
pirko 8.969 kiaules, o užpraėjusią sa- 
vaitę jų puvo supirkta 8,115. [aigi da- 
bar supirkta €54 kiaulėms daugiau. 

Praėjusią savaitę: buvo išvežta į už- 
sienius kiaulių: bekono 3.480 (281.048 kg), 
gyvų 2.080 (249.275 kg) ir skerstų 500 
(49.347 kg). Iš viso išvežta 6.060 
(450.670 kg) kiaulių. Gyvų raguočių iš- 
vežta 179 (87.583 kg). Be to, išvežta 
Įvairių kitų mėsos gaminių: kiaulienos 
3.651 kg, taukų 10.000 ką, kepenų 5.406 ką, 
kraujo 12.443 kg, žarnų 16.849 ką ir ra- 
guočių liežuvių 300 kg. Iš viso šių ga- 
minių išvežta 57.146 kg. Iš viso praėju- 
sią savaitę išvežta į užsienius 604,399 kg, 
o nuo metų pradžios ligi šio laiko — 
20.105305 kg. Užpraėjusią savaitę buvo 
išvežta 535.566 kg. Praėjusiais metais 
liepos 8—15 d. laikotarpyje buvo iš- 
vežta 359.993 ką, o nuo metų pradžios 
ligi to laiko — 14.580.940 kg. 

Taigi, kaip matome, praėjusios sa- 
vaitės išvežimas už užpraėjusios savaitės 
išvežimą prašoka 68.833 ką ir praėjusių 
metų tos pačios savaitės išvežimą — 


244.406 kg, o bendras šių metų išveži- 
mas praėjusių metų išvežimą prašoka 
5.524.365 ką. 

Sviesto eksportas. Praėjusią savaitę 
(liepos 9—17 d.) Pienocentras išvežė 
į užsienius 610.537,2 ką sviesto. Nuo 
metų pradžios ligi šio laiko sviesto jau 
išvežta 6.778.730,1 kg, o praėjusiais 
metais — 6.125.679,9 kg. Taigi, kaip 
matyti, šių metų sviesto išvežimas 
653.050,2 kg prašoka praėjusių metų to 
paties laiko sviesto išvežimą. 

Pieno perdirbimo bendrovėms už iš- 
vežimui tinkamo aukščiausios rūšies 
sviesto kilogramą mokėta 3 It. 

Kiaušinių eksportas. Praėjusią sa- 
vaitę (liepos 4 — 10 d.) Pienocentras 
išvežė į užsienius 1.328.760 kiaušinių. 
Praėjusiais metais per tą pačią savaitę 
buvo išvežta 1.285.200 kiaušinių. Taigi, 
kaip matome, šių metų kiaušinių išve- 
žimas 43.560 prašoka praėjusių metų 
kiaušinių išvežimą. 

Kooperatyvams už pristatytų pirmos 
rūšies kiaušinių kilogramą mokama po 
1 lt. 39 ct. Kooperatyvai ūkininkams 
privalo mokėti po 1 lt. 20 ct. už kg. 


MŪSŲ KRAŠTE IR KITUR 
Kiek kur pagaminama sviesto) 


Pagal Pasaulinį Žemės Ūkio Insti- 
tutą Romoje, daugiausiai sviesto ek- 
sportuoja mažutė Danija. 1937 metais 
ji eksportavo 153.000 tonų sviesto 
(1936 m. eksportuota 146.000 tomy). 
Naujoji Zelandija 1937 m. eksportavo 
151.0C0 tonų, o 1936 m. 142.000 tonų, 


Australija1937 m. eksportavo 83.000 tonų, 
Niderlandai—54.000 tonų. Tas pat Insti- 
tutas paskelbė, kas daugiausiai sviesto 
importuoja, įsiveža iš užsienio. Pasiro- 
do, kad daugiausia sviesto importuoja 
Anglija. 1936 m. importavo 497.000 
tonų, o 1937 m.—478.000 tonų. Angli-, 
jos sviesto importas sudaro net ?/; viso 
pasaulio valstybių importo. Antroje vie- 
toje randasi Vokietija, kuri 1936 m. 
importavo 75.000 tonų sviesto, o 1937 
metais 87.000 tonų. 


Cukrus iš medžio 


Vokiečiams trūksta daug įvairiausių 
žemės ūkio gaminių. Dėl to jie įvairiais 
būdais stengiasi pasigaminti kai kurių 
gaminių iš menkesnės vertės produktų. 
Pavyzdžiui, negalėdami prisiauginti cuk- 
rinių runkelių tiek, kiek jiems reikia 
cukraus, o nenorėdami gabentis cukri- 
nių runkelių ar nendrių iš užsienio, 
išgalvojo cukraus gaminimą iš medžio. 
Neseniai Regensburge atidaryta pirma- 
sis cukraus fabrikas, kuris cukrų ga- 
mina iš medžio ir įvairių medžio at- 
matų. Cukrus gaminamas pagal prof. 
dr. Bergiuso metodą. Dirba jame 300 
darbininkų ir per metus perdirbs į 
cukrų 300.000 kūbinių metrų medžio. 
Dabar vokiečiai neleidžia pūti jokiam 
medžio gabaliukui, bet juos renka ir 
siunčia į cukraus fabriką. Vokiečiai pa- 
skelbė 4 metų planą, pagal kurį pasi- 
ryžę per tą laiką savo krašte iš savo 
medžiagos prisigaminti visų gaminių, 
kiek tik jiems reikia. 


Pašarų sūdymas 


Druska lygiai žmonėms, lygiai gy- 
vuliams yra būtinai reikalinga. Ji pa- 
gerina virškinimą, padidina apetitą ir 
seiles bei kitas naudingas sultis. Taip 
pat druska naudingai veikia neštumą, 
padidina gyvulio sveikatingumą, pienin- 
gumą ir net jo riebumą, nes druska 
padeda suvartoti ir suvirškinti daugiau 
pašaro. 

Jeigu gyvuliai negautų druskos, jie 
sunkiai susirgtų. 

Yra ištirta, kad vienos dienos duò- 
klėje kiekvienam 100-ui kg gyvo svorio 
pašare turi būti 10 gr druskos, o pie- 
ną gaminantiems gyvuliams reikalinga 
nuo 12 ligi 15 gr druskos per dieną 
kiekvienam 100-ui kg gyvo svorio. 

Visuose pašaruose druskos daugiau 
ar mažiau yra, tačiau nevisada tiek 
daug, kiek jos gyvuliui reikia. Todėl 
naudinga prie pašaro duoklės atitinkamai 
druskos pridėti. 

Tvartuose šeriamoms karvėms drus- 
kos duodama, primaišius ją prie žalių 
ir sausų pašarų, sėmenų išspaudų, mil- 
tų, sėlenų, šakniavaisių ir t. t. Ganyk- 
lose taip pat duodama druskos. Kai 
kurie užsienio ūkininkai net praktikuo- 
ja druskos barstymą į ganyklą, kurioje 
esti ganomi galvijai. Tokią ganyklą 
karvės geriau išėda. 


vejais 


Tiksliausias druskos teikimo būdas 
gyvuliams yra šėrimas sūdytu šienu ir 
apskritai sūdytu pašaru. Daugeliui mū- 
sų ūkininkų šis būdas jau nėra sveti- 
mas Vartojant šį būdą, pasiekiamas 
dvejopas tikslas: 1) gyvuliai kartu su 
pašaru gauna jiems reikalingą druską 
ir 2) kartu yra konservuojamas ir pa- 
gerinamas pašaras. 4 $ 

Pritraukdama drėgnumą ir pamažu 
tirpdama, druska sugeria šiek tiek drėg- 
mės, todėl sūdytas pašaras esti truputį 
drėgnokas. Dėl to pašaras būna minkš- 
tesnis, lankstesnis, lapai, kurie yra mai- 
stingiausioji šieno dalis, neišdžiūsta ir 
nenubyra. Be to, toks pašaras negenda, 
nes yra geriau apsaugotas nuo dulkių 
ir pelėsių. Sūdytas šienas turi juosvai 
žalią spalvą ir yra maistingesnis, skanes- 
nis, karvės jį noriau ėda. + 

Vienai tonai (1000 kg) šieno reikia 
10 kg druskos, neatsižvelgiant į tai, ar 
šienas suvežtas sausas ar šlapias, geras 
ar truputį pagedęs. Reikėtų sūdyti ne 
tik sausą, bet ir silosuotą pašarą, šiau- 
dus ir t.t. b 

Be to, druska galima apsaugoti ne- 
išdžiūvusį šieną nuo supuvimo, nes 
druska drėgną pašarą konservuoja, ne- 
leidžia jam pūti. Dėl to kai kuriais at- 
ūkininkai, užuot visai išdžio- 

ve šieną jį tik truputį apdžiovina. o 
paskui veža į kluoną ir čia sūdo. Ši- 
taip daro todėl, kad, džiovinant šieną, 
daug jo sunaikinama. Vartant, grėbiant, 
kraunant nulaužoma visos svarbiausios, 
maistingiausios šieno dalys. Tokiu bū- 
du šienas nustoja apie 309/; savo ver- 
tės. O jeigu jį dar sulyja, tai nustoja- 
ma net 50°/ jo vertės. 

Todėl patartina pašarą konservuoti val- 
gomąja druska žemiau aprašomu būdu: 

Nupiautas šienas, dobilai, seradėlė 
ir kt. paliekama netirštuose pradal- 
giuose ant žemės tol, kol žolė išdžiūsta 
iki 759/4; tuomet kamienas dar yra lank- 
stus ir lapeliai ruošiasi byrėti. Kadangi 
pašaras nevartomas, tai ta lapelių pu- 
sė, kuri yra prisilietusi prie Žemės, pa- 
lieka žymiai žalesnė. Bet į tai nerei- 
kia kreipti dėmesio. 


Kai pašaras išdžiūsta iki 750%, jis 
kraunamas į vežimus ir vežamas į dar- 
žinę ar kitą vietą, kur paprastai jis lai- 
komas ir paskleidžiamas 30 — 40 cm 
storio sluoksniu. 

is šieno sluoksnis užbarstomas 
druska. Kiekvienam centneriui (100 kg) 
pašaro reikia mažiausiai 1 ką (19/,) 
druskos; kartais beriama 2 ką (29/,), 
o kai kada net iki 3 ką (3°/⁄). 

Po to dedamas kitas pašaro sluok- 
snis; šis vėl sūdomas druska ir t.t. 


Jei nupiautą pašara tuoj smarkiai 
sulyja, tai reikia palaukti. kol iis rei- 
kiamai pradžiūsta (iki 75%). Jei paša- 
ras dar nėra sulytas, bet tikimasi ne- 
užilgo sulaukti lietaus, geriau ij suvežti 
prieš lietų pusiau išdžiūvusi (iki 500/9) 
ir druskos kiekį kiekvienam centne- 
riui padidinti iki 4 ką. 

Aprašytas pašaro konservavimas 
vadinamas de Solages (skaityk: de 
Solaž) metodu, nes jis pirmas pradėjo 
platesniu mastu šios rūšies praktiškus 
tyrimus. Pasak de Solages, neapsimo- 
ka vežti namo nei visai išdžiūvusį šie- 
ną, nei ver žalia, t. y. tokį, kurio svo- 
ris. vežant namo, būtų didesnis kaip 
50°% žalio šieno svorio. Perdaug žalią 
šieną vežti sunkiau, be to, sukonservavi- 
mui tuomet reiktų didesnio druskos 
kiekio, kas nepageidaujama, nes šienas, 
kuriame per daug druskos, gali pakenk- 
ti gyvuliams. 


Jei pašaras suvežtas 759/, sausumo 
ir yra sūdytas ligi 2°% arba pusiau 
sausas (509/, sausumo) ir sūdytas ligi 
40/,, tai jis tik truputį fermentuojasi, ir 
Visa druska ištirpsta. Praslinkus vienai 
kitai dienai, pašaras pradeda kaisti. 
Juo jis žalesnis, didesnėn krūvon su- 
krautas, mažiau vėdinamas ir mažiau 
sūdytas, juo aukštesnė būna jo tempe- 
ratūra. Dobilai daugiau kaista už kitus 
pašarus. Temperatūra gali pasiekti 40— 
4506. Neužilgo temperatūra vėl nu- 
krinta. 

Pasitaiko, kad šieno dalis paplėksta. 
Tatai atsitinka tuomet, kuomet šienas 
Ssuvežtas peržalias, arba nepakanka- 
mai ar nelygiai buvo užbarstyta dru- 
Ska arba pašaro sluoksniai buvo per- 
Stori ir druskos veikimas negalėjo pa- 
lesti viso šieno. Todėl dar neprityru- 
Siems sūdyme ūkininkams pirmais me- 


tais patariama suvežti sausesnį pašarą 
ir druskos užbarstyti truputį daugiau. 

Toks pašarų paruošimo būdas yra 
lengvas, greitas ir ekonomiškas. Sutau- 
poma nemažai laiko ir darbo jėgos, 
nes, suvežant 759/, sausumo pašarą, jo 
netenka vartyti ir ilgai džiovinti. Šiena- 
piūtės laikas tuomet žymiai sutrumpė- 
ja, ir daugiau laiko lieka kitiems dar- 
bams. 

Prie normalių klimato sąlygų, pra- 
džioje džiuvimas yra žymiai spartesnis, 
negu pabaigoje. Esant sausam ir šiltam 
orui, kartais per 24val. pašaras tiek nu- 
stoja vandens, kad be baimės jį gali- 
ma vežti namo. Tuo būdu pašaras greit 
suvežamas ir išvengiama lietaus pa- 
vojaus. Tai yra didelis laimėjimas, pri- 
siminus, kad net visai menkas lietus, 
iškritęs ant baigiančio džiūti šieno, su- 
mažina jo maistingumą 15—189/,. 


Šiuo būdu konservuojant pašarą, jo 
maistingumas yra žymiai didesnis, nes 
pašaras, kuris yra suvalytas 759/; sau- 
sumo, turi visus lapus ir žiedelius, o 
visai išdžiovintas pašaras daug šitų 
maistingiausių dalių nustoja. 

Mokslo tyrimų duomenys parodė, 
kad suvežtas 759/; sausumo pašaras ir 
pasūdytas ligi 29/,, turi beveik tą pačią 
maistingumo vertę, kaip ir žalias pa- 
šaras. O visai išdžiūvęs pašaras po ke- 
leto vartymų nustoja nuo 259/, ligi 409/4 
žalio pašaro maistingumo vertės. 

iš pasakyto galima padaryti išvadą, 
kad pašarų konservavimas su valgo- 
mąja druska vertas didesnio dėmesio, 
ypač tiems ūkininkams, kuriems tenka 
šieną džiovinti ant žemės. Pašarų sū- 
dymui paprastai vartojama gyvulinė 
druska, kurios 50 kg. kaštuoja 2 auks. 
54 skat. Ji yra žalios spalvos. 


Po žiemkenčių mišiniai 


Praėjusiame ir šiame „Ūkininko“ 
numeryje rašoma apie pašarinius miši- 
nius po varpinių augalų. Kituose kraš- 
tuose, ypač tuose, kur ruduo esti il- 
gesnis ir šiltesnis, o rugiapiūtė esti 
ankstyvesnė, po rugių, kviečių ir mie- 
žių į ražienas ūkininkai visuomet sėja 
pašarinius mišinius gyvuliams arba lu- 
binus žaliajai trąšai arba pašarui. Įr ši- 
tie mišiniai visuomet gerai uždera, To- 
kiu būdu tame pačiame sklype per 
vieną vasarą gaunami dveji derliai. Tai 
yra labai gera priemonė prisigaminti 
pašaro ir įtręšti laukus. Mūsų krašte 
ūkininkai dar labai mažai kur po var- 
pinių sėja pašarinius ir lubinus žaliajai 
trąšai. Nors mūsų krašte ruduo esti kiek 
trumpesnis, o rugiapiūtė vėlyvesnė, ta- 
čiau dažniausiai šie augalai ir mūsų 
krašte užauga. Todėl labai būtų nau- 
dinga ir mūsų ūkininkams šiuos auga- 
lus kuo plačiausiai auginti, juo labiau, 
kad mūsų ūkininkai dabar neprisiga- 
mina pakankamai pašaro ir blogai įtrę- 
šia laukus. 

Šie augalai ir mūsų krašte neblo- 
gai užderės, ieigu jie tinkamai ir laiku 
bus pasėti. Cia suminėšime svarbiau- 
sias priemones, dėl kurių minėti miši- 
niai ir žalioji trąša neuždera. 

Pirmiausia reikia nesuvėlinti sėjos. 
Sėti mišiniai po rugių ar kviečių ir ank- 
styvų miežių reikia kuo anksčiausiai, 
Sėjama tą pačią dieną, nupiovus tuos 
varpinius augalus. Vėliausiai reikia sėti 
antrą dieną, rugius, kviečius ar miežius 
nupiovus, 

Kai tik šie javai nupiaunami, jie 
tuojau sustatomi į rikes. Rikės stato- 
mos vienoje eilėje. Tarp rikių laukas 
(ražienos) tą pačią dieną suariama 
ir tuojau pasėjama sėkla. Sėkla reikia 
jakėti ir volu privoluoti. 

Be to, sėjant mišinius ar lubinus, 
reikia berti daug ir daigios sėklos. Va- 
dinasi, reikia sėti tankiai. Lubino į 1 
ha reikia sėti apie 250—300 ką, o vikų 
ar peliuškos į 1 ha reikia pasėti apie 


250 kg. Labai svarbu, kad sėkla būtų 
daigi, gera, nesugadinta, 

Trečia priežastis, dėl kurios po var- 
pinių pasėti lubinai ar mišiniai blogai 
uždera, yra dirvos išalinamas. Jeigu 
dirva blogai įtręšta, tai retai sudygsta 
augalai ir po to jie auga labai silpnai. 
Juos tada užstelbia piktžolės. Dėl to 
prieš lubinų ar mišinių sėją naudinga 
dirva patręšti mineralinėmis trąšomis. 

iems augalams reikia duoti kalinių ir 
fosforinių trašų. Sėjant lubina, naudin- 
ga duoti į 1 ha apie 100 kg 160/, su- 
pertomamilčių ir apie 500 kg kainito 
arba 250 kg 209/5; kalio druskos, Sė- 
jant vikus, peliuškas duodama apie 
200—250 kg 169/, supertomamilčių ar- 
ba 100— 150 kg 309/, supertomamilčių 
ir aukščiau minėtą kiekį kainito arba 
kalio druskos. 

Šios trąšos labai daug padeda ne 
tiktai šiems augalams, bet ir tiems, 
kurie bus auginami tame sklype pava- 
sarj. Be trąšų ne tik kad gaunamas 
blogas šių augalų derlius, bet dar že- 
mė gana smarkiai išalinama, todėl joje 
po šių augalų blogai dera pavasarį au- 
ginami augalai. Todėl trąšų nereikia 
gailėtis, nes jos duos daug naudos, 

Jeigu ūkininkas prisilaikys aukščiau 
nurodytų patarimų, tai gali tikėtis, kad 
augalai po rugių, kviečių ir ankstyvų 
miežių iki vėlyvo rudens visai gerai 
suaugs ir duos nemažą derlių. Iš to 
turės daug naudos, nes prisigamins 
gero pašaro, jtreš dirvą ir ta dirva bus 
gerai įdirbta. 

Todėl visi ūkininkai po ankstyvų 
varpinių javų privalo auginti aukščiau 
minėtus augalus. Kaip sudaryti tų au- 
galų mišinius, rašėme praėjusiame 
„Ūkininko“ numeryje (žiūr. „Augalai 
žaliam pašarui“), o taip gi rašome ir 
šiame numeryje (žiūr. „Žieminiai vi- 
kiai“ ir „Lubinas j rugienas“). Šiuo 
metu būtinai reikia paruošti šių augalų 
sėklą. Kas jos neturi, reikėtų nusipirkti. 
Pinigų tam tikslui negalima gailėtis, 

Kaip melžti neramias karves 


Daug nemalonumų turi melžėjos, 
melždamos neramias karves, Įgudusios 
melžėjos, melždamos ramias karves, 
greitai pamelžia ir nejaučia jokio nuo- 
vargio. Bet kai karvė, melžiant, nestovi, 
spardosi, neatleidžia pieno, labai nuvar- 
gina melžėją, padaro nuostolių (palieja 
pieną), o kartais gali sužeisti ir pačią 
melžėją. 
> Dėl ko karvės esti neramios? Gali 

būti dvi priežastys. Pirmiausia pirma- 
veršėms (primdėlėms) karvėms nejpra- 
stas tešmens kutenimas yra priežastis 
jų spardymosi, neramaus stovėjimo. 

I pirmaveršių karvių melžimą reikia 
atkreipti labai daug dėmesio, nes tik 
geras, taisyklingas jų melžimas turi daug 
įtakos į jaunų karvių tešmens išsivysti- 
mą. Tik gerai ir taisyklingai melžiant 
pirmaveršes karves galim, išauginti joms 


gerą tešmeni ir neįvaryti jokių blogų 
įpratimų, nuo kurių vėliau sunku at- 
pratinti, 


Dar neapsiveršiavusias karvytes rei- 
kia ruošti prie būsimo melžimo. Tada 
jos iš lėto pripranta prie melžimo, teš- 
mens kutenimo ir apsiveršiavus įpra- 
tinta, melžiant, ramiai stovi. Tam tik- 
slui 3 — 4 mėn. prieš apsiveršiavimą 
reikia pačiupinėti karvytėms tešmenį, 
patraukyti už spenelių. Bet tai daryti 
reikia labai atsargiai, kad jos neišsigą- 
stų ir nepradėtų spardytis. Pradėjus te- 
lyčiai tvinkti, tešmens ir spenelių spau- 
dyti negalima, nes nuo to gali prasidėti 
gamintis pienas ir tada dar neapsiver- 
šiavusi gali priseiti melžti. Melžimas 
prieš apsiveršiavimą yra kenksmingas 
telyčiai, tešmeniui ir būsimam veršeliui, 

Apsiveršiavusią karvytę reikia melžti 
ne mažiau kaip 4 kartus per dieną. 
Melžti reikia labai atsargiai ir tik gerai 
įgudusioms melžėjoms. Neįgudusioms 
melžėjoms, kurios dar tik mokosi melžti, 
jaunų karvių melžti negalima, nes nei 
melžėjos neišmoks melžti, nei karvės 
neįjpratins ramiai stovėti. 

Yra kaime labai gražus paprotys: 
jaunos ūkininkų dukrelės išsirenka gra- 
žesnes jaunas karvytes ir į jas „įsimy- 
li“, neša joms gardesnio pašaro, jas 
šukuoja ir t. t... Tai labai gražus ir 
geras paprotys. Apsiveršiavus tokioms 
karvytėms,į jaunos dukrelės nenori 
leisti jų kitiems melžti, o stengiasi 
melžti pačios. Nemokėdamos melžti, 
jaunom karvytėm įvaro blogų naravų. 
Taip daryti negalima. Kai jau se- 
nos, prityrusios melžėjos įpratins karvę 
ramiai stovėti melžimo metu, tada ir jos 
galės eiti mokytis melžti „savo“ karvę. 

Kartais ir seniai melžiamos karvės 
ima spardytis, neramiai stovėti. Tai jos 
daro dažniausiai ne iš naravo, bet dėl 
kitų priežasčių: žiauraus melžėjos elge- 
sio su karve, skaudaus melžimo, teš- 
mens susirgimo, dėl to, kad karpuoti 
ar sutrūkę (žaizduoti) speniai ir t. t. 

iuo atveju melžėjos turi būti labai 
atidžios ir, pastebėjusios blogą karvės 
savijautą, ją švelniu elgesiu ir melžimu, 
kiek galint, nuraminti. Jei pastebėta teš- 
mens susirgimų, juos išgydžius, karvė 
vėl bus rami ir melžiant nesispardys. 


Karves atpratinti nuo spardymosi 
galima jas pančiojant. Jei karvė ima 
spirti tik atsitiktinai, dėl susirgimo ar 
panašiai, ją pančioti nepatartina, nes 
kol karvė pripranta supančiota stovėti, 
ji būna labai nerami. Čia geriausia kar- 
vės dėmesį nukreipti nuo melžimo, 
lengvai daužant jos ragus lazdele, užden- 
giant akis, uždengiant ant nugaros šlapią 
maišą ir panašiai. Jei karvė nuolat 
spardosi ir šitas būdas negelbsti — ją 
reikia pančioti. Pančiojimas atliekamas 
taip: pančiu supančiojamos paskutinės 
kojos ir dešinė paskutinė koja, kita 
virve neįtempus, pririšama prie pirmu- 
tinės kairės kojos. Taip supančiota kar- 
vė įspirti negali. Tada melžėja atsisėda, 
kiek galint, arčiau prie karvės, galvą 
atremia jai į šoną, milžtuvę laiko tarp 
kelių. Kad kartais karvė nepalietų viso 
pieno, geriausia, kiek pamelžus, 'pieną 
supilti į toliau pastatytą indą 

Kartais karvės neatleidžia pieno. 
Pieno neatleidžia dažniausiai tik atėmus 
veršelį, pasikeitus melžėjai ar šiaip dėl 


žiauresnio su karve elgimosi, nuo ko 
karvė susierzina. Karvės moka atskirti 
melžėjas. Tos, kurios visuomet su ja 
švelniai elgiasi, joms . pieną greitai at- 
leidžia, Jei, pasikeitus melžėjoms, kar- 
vė naujai melžėjai pieno neatleidžia, 
karvei nauja melžėja savo geru, švel- 
niu elgesiu turi įrodyti, kad ji nėra blo- 
gesnė už buvusią melžėją. Muširnas 
karvės maža pagelbės, o tik karvę pa- 
darys baukščią. Karvei neatleidžiant 
pieno, galima paduoti skanaus pašaro. 
Ji užsirniršta ir lyg netyčia pieną at- 
leidžia. Negalima kiekvieną kartą, mel- 
žiant, karvę pašerti, nes ji prie to įpran- 
ta ir vėliau nepašerta pieno neatleidžia. 


Prie progos reikia suminėti ir apie 
veršelio atskyrimą nuo motinos (kar- 
vės), kuris dažnai esti priežastim, kad 
karvės neatleidžia pieno. Kai kas jau 
vos gimusį veršelį atima nuo karvės, 
užtveria ir jį girdo, visai neduodant 
karvės žįsti. Taip daryti patartina vi- 
siems. Veršelis tada nesumuša ir ne- 
pagadina karvės tešmens, nejvaro kar- 
vei naravo ir daug lengviau įpranta 
gerti iš indo duodamą pieną, negu sa- 
vaitę ar ilgiau pažindžius. 


Lubinai į 
Lengvose, smiltinėse žemėse gau- 
ti bent kiek geresnį derlių be organi- 
nės trąšos yra neįmanoma. Svarbiausia 
organinė trąša yra gyvulių mėšlas ir iš 
dalies lubinas. Tačiau maža laikydami 
gyvulių, smiltynų ūkininkai mažai jo te- 
pasigamina ir bemaž visą mėšlą suvar- 
toja bulvių tręšimui. Rugių patręšimui 
paprastai sėjamas lubinas. Panašus 
smiltinių dirvų tręšimas organinėmis 
trąšomis yra nepakankamas. Tiksliau 
pasakius, liesioms smiltinėms dirvoms 
organinės trąšos niekuomet nebus per- 
daug. Taigi kas daryti, kad smiltines dir- 
vas padaryti derlingesnes? 


Norint smiltynų ūkį padaryti nešesnį, 
reiktų imtis šių priemonių: 1) visų pir- 
ma atitinkamai sutvarkyti sėjomainas, 
kad sėjamų. augalų kaiteliojimas ir 
viso dirbamo lauko patrešimas organi- 
ne trąša būtų tikslus; 2) kiek galima 
daugiau sėti pašarinių augalų, kad dau- 
giau galima būtų išlaikyti gyvojo inven- 
toriaus; 3) kiek galima daugiau vartoti 
organinės trąšos. Panašiai susitvarkius, 
būtų drąsiai galima pavartoti ir pirkti- 
nes trąšas dirvų našumui pakelti be jo- 
kios rizikos, kad jos neapsimokės. 


Turint tai galvoje, tikslu būtų dau- 
giau vartoti žaliosios trąšos, ypač lubi- 
no. Dėl to lubinas reiktų sėti ne tik 
rugių patręšimui, bet taipogi kaip pa- 
sėlis į rugienas. Galimas dalykas, kad 
lubinas duos daug žaliosics masės ne 
kiekvienais metais, bet vis dėlto jo sė- 
jimas į rugienas niekuomet nebus nuo- 
stolingas. Tai patvirtina mūsų krašte 
daryti mėginimai. Tačiau, kad lubinas 
rugienose gerai užderėtų, reikia prisi- 
laikyti šių sąlygų: 1) kad jo sėjimas 
nebūtų suvėlintas ir 2) kad būtų pasėta 


rugienas 


daigi sėkla. 
linti sėjos. 
nukirtus. 

Nukirstus rugius sustato į rikes, kiek 
galima su didesniais tarprikiais, ir tarp- 
rikius tuojau išaria; po to arimą išakė- 
ja, pasėja lubiną, priakėja ir privoluoja 
sunkesniu volu. Kai suveža rugius, ap- 
sėja ir rikių vietas. Geros, t. y. daigios 
lubino sėklos į 1 ha išeina 300 ką. Jei 
lubino sėklos daigumas būtų silpnesnis, 
tuomet jos reikia imti atitinkamai dau- 
giau. Čia yra labai svarbu, kad sudy- 
ges lubinas nebūtų perretas. Taigi, 
sėklos taupymas šiuo atveju yra visiš- 
kai nenaudingas. Kad lubinas pasėlyje 
geriau užderėtų, naudinga jį patrešti 
tomamilčiais (apie 150 kg į 1 ha) ir 
kalio druska, išberiant į 1 ha bent 150 
kg 409/5 kalio druskos. 

Kadangi rugiapiūtė jau netoli, tai 
kaip tik laikas pasirūpinti lubino sėklos 
ir išmėginti jos daigumą. Jei dėl lie- 
tingo oro rūgiapiūtė šiemet būtų kiek 
vėlesnė, tai dėl to sielotis per daug ne- 
tenka, nes tada dirva bus drėgnesnė ir 
dėl to lubino dygimo sąlygos bus pa- 
lankesnės. Kartą jau sudygęs lubinas 
paskui greit auga, ypač jei jam bus 
dar duota kalio trąšos. Labai yra svar- 
du, kad lubino sėja nebūtų suvėlinta 
nė vieną dieną. 

Mūsų smiltynams posėliui geriausiai 
tiks mėlynasis ir geltonas lubinas, Prieš 
žiemą lubiną galima aparti arba palikti 
neapartą ligi pavasario. Jei lubinas būtų 
apariamas pavasarį, tuomet būtų nau- 
dinga pataršyti bent nedaug tvarto mėšlo, 
kad būtų pagreitintas jo puvimas. Pa- 
geidautina, kad lubiną į ražienas sėtų 
visi ūkininkai, kurie turi lengvas, smė- 
lines dirvas, 


reikia nesuvė- 
tuojau rugius 


Pirmiausia 
Sėti lubinus 

Vaikų drabužiai 


Gražiai aprengti vaikai daro labai 
malonų įspūdį, nes gražiuose drabužė- 
liuose ir jų veideliai gražiau atrodo. 
Vaikus papuošti yra daug lengviau, 
kaip suaugusius, nes jiems ir medžia- 
gos mažiau reikia ir tuos drabužėlius 
pasiūti gali pati motina. 

Siuvant vaikui drabužėlius, reikia ne= 
pamiršti, kad jie laisvai gulėtų ant vai- 
ko kūnelio, neveržtų, nespaustų jo ir ne- 
būtų aptempti. : 

Gražiai atrodo ir yra praktiški, tai 
baltos drobės vaikų drabužėliai. Brėži- 
nėlyje 1 nr. parodyta, kaip pasiūti mer- 
gaitei lininė suknelė ir 2 nr. drobinės 
kelnytės berniukui. 


Suknytė pasiūta su geskute, kuri pa- 
siuvinėta. Siuvinėjamos siauresnės lini- 
jėlės pynute, o ritinėliai pripildomi, arba 
galima siuvinėti pilnai — pripildant lini- 
jėlių tarpus. Taip pat pripildomi ir riti- 
nėliai. Kaip viršuje, taip ir apačioje suk- 
nutės siuvinėjamos vienodai. Siuvinėja- 
ma vienos spalvos siūlais „tvist“. 

Kelnytės, kurios pasiūtos taip pat iš 
drobės, krašteliai apsiuvami nešuntama 
spalvota medžiaga. Apsiuvinėjama ran- 
kovėlės, kakliukas ir priekio užsegimas. 
Apsiuvimo plotis neturi būti platesnis, 
kaip pusantro centimetro. Guzikėliai ir 
diržiukas tos pat apsiuvinėjimo spalvos. 
Kaip mergaitėms, taip ir berniukams 
nereikia siūti ilgų drabužėlių, nes, prie- 
šingai, vaikai atrodo apsiblausę, suvar- 
ge. Normalus ilgis, tai 6—8 cm nuo ke- 
liuko į viršų. 

Trečiam brėžinėlyje parodyta, kaip 
pasiūti mergaitėms puošnias ir praktiš- 
kas žaidimo kelnytės. Kada karšta, šios 
kelnytės apvelkamos ant nuogo kūne- 
lio, Kelnytės siuvamos iš gėlėto kar tūno 
ar kurios kitos stiprios medžiagos. Prie- 
kio užsegimas ir guzikėliai apsiuvami 
vienoda, lygia medžiaga, viena iš esan- 
čių spalvų medžiagos rašte. 

Ketvirtame  brėžinėlyje parodyta 
siūlais apsiuvinėti marškinukai ir kel- 
nytės iš vien, kurios taip pat siuvamos 
Iš drobės, tik, žinoma, plonos ir minkš- 


MO 


tos. 


Toki marškinėliai—kelnytės užde- 
dama gulinčiam 2 — 6 mėn. kūdikiui. 
Guzikėliais apačioje parodyta užsegimo 
vieta. Karštą dieną kūdikis gali gulėti 
vienuose tokiuose marškinėliuose. 


Kaip pagerinti senų bulvių 
skonį 


Vasarą bulvės pradeda dygti, ir sko- 
nis jų susigadina. Bulvės pasidaro tąs- 
lios, dažnai žalsvos, atsiranda sukietė- 

- jusių vietų ir pan.  Šitoki apsireiškimai 
pasitaiko kasmet, nežiūrint, ar derlius 
buvo geras ar blogas. Yra patirta, kad 
šitų nemalonumų galima išvengti, prisi- 
laikinant šių taisyklių: bulves reikia 
skusti vieną dieną prieš verdant ir jas, 
sudėjus švariame vandenyje,laikyti iki 
kitos dienos. Į vandenį, kuriame apmer- 
kiama bulvės, reikia įpilti vyninio acto 
arba citrinos rūgšties, imart vienam 
litrui vandens vieną arbatinį šaukštelį 
jau ištirpintos rūgšties. Dedant druską, 
ją reikia į vandenį dėti prieš pat bul- 
vių užvirimą. Bulves verdant, taip 
pat reikia į vandenį įdėti citrinos rūgš- 
ties. Bijoti, kad nuo pridėjimo citrinos 
rūgšties bulvės įgaus rūgštų skonį, nėra 
pagrindo. Neretai pasitaiko, kaip buvo 
sakyta, kad senos bulvės apsalsta. Tas 
atsitinka ne tik tais atvejais, kai bulvės 
peršąla, bet kartais ir prie 5 laipsn. ši- 
limos. Prie žemos temperatūros bulvių 
krakmolas virsta cukrumi ir todėl pasi- 
daro saldžios. Norint pataisyti tokių bul- 
vių skonį, reikia jas prieš vartojimą pa- 
laikyti šiltoje vietoje, sakysim, kad ir 
virtuvėje. Po to jų skonis pasitaiso. 


Braškių gira 


Užvirinti 10 ltr. vandens. Paimti iš 
to vandens 3 ltr, įdėti !/2 kg cukraus, 
truputį vėl pavirinti. Paskui įdėti 3 Itr. 
gerai išsirpusių švarių uogų, pavirinti 
ija val. Kai atvės, uogienę nusunkti. 
Gautą nusunktą vandenį supilti į likusį 
vandenį, kuriame prieš tai reikia ištir- 
pinti !/2 ką cukraus arba daugiau (cu- 
kraus dedama pagal skonį). Paskiau su- 


TERŲ DARBAI | 


SS65835858 


dėti išleistas mieles ir pastatyti šilčiau. 
Po 6 val. supilti į butelius ir padėti 
šaltoje vietoje. Tai nepamainomas gė- 
rimas karščių metu. 


Rūgštynės su riebalais 


Nuvalius, rūgštynių lapus supiaustyti, 
truputį pasūdyti ir, sudėjus į katiliuką, | 
virinti ant mažos ugnies. Reikia kartais 
pamaišyti medine lazdele ar šaukštu, 
kad nesviltų. Kai rūgštynės sutirštėja, 
skystimas yra nugaravęs, reikia sudėti 
į mažus stiklinius ar molinius puodu- 
kus ir duoti ataušti. Kitą dieną užpilti 
ištirpintu avių lajumi. Kai lajus ataušta, 
indą aprišti pergamento popieriumi. 
Konservuotas rūgštynes laikyti šaltoje 
vietoje. Nepradarytuose induose rūg= 
štynės gerai laikosi per apskritus me- 
tus. Indą pradarius, juose esamas rūg- 
štynes reikia suvartoti per 1,5 — 2 sa- 
vaites, nes ilgiau stovėdamos pradarytos, 
gali pradėti pelėti. Todėl ir patartina 
rūgštynes dėti į nedidelius stiklainius, 
kad juos pradarius rūgštines galima 
būtų greit suvartoti, 


Kalp išvalyti riebaluotus 
indus 


Šeimininkei dažnai tenka plauti in- 
dus. Bet kartais būna sunku jai išplauti 
riebaluotus puodus bei kitus indus. 

Tuo tikslu norimas išvalyti indas 
pirmiausia perskalaujamas verdančiu 
ar bent karštu vandeniu (galima net 
rankų į indą neįkišus). Paskui imama 
sauja ruginių stambių miltų ir, vandenį 
visai išpylus, šveičiama, tarytum su 
smėliu. Riebalai į miltus greit susive- 
lia, indas lieka švarus, Šveičiant reikia 
miltus stiprokai spausti prie šveičia- 
mos vietos. Jei miltai visai apsivelia 
riebalais (pasidaro lyg kunkulėliai), tai 
reikia miltų paimti daugiau. Miltais iš- 
šveitus belieka atidžiau perplauti drun- 
gnu vandeniu. Darbas greitas ir pato- 
gus, o apsivėlusius riebalais miltus gy- 
vuliai noriai ėda. 

Šalintini papročiai 


Nors mūsų gyvenimas nuolat tobu- 
Iėja ir daro pažangą, tačiau kai kuriose 
srityse matomas didelis atsilikimas. Vie- 
nas nuo seniau užsilikusių mūsų kaime 
blogų papročių— valgymas iš vieno indo. 
Iš vieno indo valgoma ne tik su savo 
seimos nariais, bet ir su visai svetimais, 
atsitinkamai pasitaikiusiais asmenimis. Ir 
ne tik yra valgoma, —iš vieno indo prau- 
siamasi ir vienu rankšluosčiu šluostoma- 
si, Higienos atžvilgiu tai yra ne leistina. 

Valgyti iš vieno indo su nežinomos 
sveikatos asmeniu yra labai didelė rizi- 
ka. Vienas nesveikas, užkrečiama liga 
sergąs asmuo gali užkrėsti kelis, tie vėl 
kitus ir t. t. Tokiu būdu labai lengvai 
galima užsikrėsti net biauriausiomis li- 
gomis, pav., sifiliu, džiova. 

Mūsų kaime prausiamasi viename 
inde ir šluostomasi vienu rankšluosčiu. 
Tai yra svarbjausia priežastis, kad kai- 
muose kartais ištisos šeimos suserga 
sunkiai pagydoma ir į apakimą vedan- 
čia trachomos liga. O juk tokis jpro- 
tis savo pasėkomis paliečia ne tik ats- 
kirą gyventoją, bet visą kraštą, nes to- 
kiu būdu gaminami ligonys ir elgetos. 
Ligonys ir elgetos — viso krašto nelai- 
mė. Todėl visiems reikia rūpintis, kad 
tokių nelaimių kuo mažiausia įvyktų. 

Kaime j užkrečiamas ligas dar tebe- 
žiūrima, kaip į neišvengiamą dalyką, 
nuo kurio nepabėgsi. O tvarkingas val- 
gymas prie švariai padengto stalo lai- 
komas poniškumu. 

Tačiau tai ne „poniškumas“, bet 
sveikatingumo reikalas, o sveikata juk ir 
už auksą brangesnė. 

Šalintinas paprotys ir bučiavimasis su 
svetimais žmonėmis. Daug kur kaime 
tenka matyti tokių vaizdelių. Ateina pas 
ūkininką tolimesnė kaimynė ar senai ma- 
tyta pažįstama ir besisveikindama pasi- 
bučiuoja su moterimis ir vaikais. Vyrų 
tarpe šis paprotys seniai išnykęs. Mote- 
rėlės bučinį praktikuoja savo jausmams 
išreikšti. Kadangi bučinys su svetimais 
žmonėmis yra gana pavojingas sveika- 
tingumo atveju, jj reikia be atodairos 
šalinti. Jausmams ir pagarbai pareikšti, 
manau, užtenka nuoširdaus rankos pas- 
paudimo, pasisveikinimo. 

Dar tenka susidurti su viena neigia- 
mybe —tai svečių guldymas drauge su 
šeimos nariais. Nekalbant apie didelį 
pavojų apsikrėsti ligomis, kartais ir pa- 
razitais, miegojimas su nepažįstamu 
žmogumi yra labai nemalonus. Šeimi- 
ninkės, kurių pareiga saugoti šeimos 
narių sveikatingumą, pirmoje eilėje pri- 
valo pašalinti šiuos neigiamus papročius. 


Aklų higiena 
Kiekvienas amatas ir užsiėmimas 
veikia mūsų kūną ir jo dalis įvariai. Vie- 
nur tas veikimas pasireiškia naudingai, 
kitur išeina į nenaudą. Labai svarbus 
dalykas yra žinoti, kaip ir kur tas vei- 
kimas pasireiškia. Žinodami tai, galėsi- 


me išvengti to -žalingumo ir ilgiau būti 
sveiki. Paskutiniu laiku išsivystė higie- 
nos viena šaka-amatų ir profesijos pro- 
filaktika. Ši higienos šaka tiria, kaip 
veikia amatas j kai kuriuos mūsų 
organus ir, jei veikia žalingai, kas 
darytina, kad to galima būtų išvengti. 
Viena iš svarbiausių tos amatų profi- 
laktikos šakų yra akių higiena. Mat, 
pastebėta buvo, kad dažniausiai nuken- 
čia mūsų regėjimo organas-akys. Čia 
trumpai susipažinsime, kokis pavojus 
gresia žmonių akims, užsiimančių žemės 
darbu. Ypatingai tai svarbu žinoti prasi- 
dedant vasarai. 


Vasarą akims daugiausia pasitaiko 
pavojų. Mūsų kaimo žmonės bemaž visi 
serga koniunktivitu — jungiamosios plė- 
vės uždegimu. Pašaliniai kūnai (dulkės, 
suodžiai, smulkūs vabzdžiai, druožlės, 
šiaudų, šieno nuotrupos) veikia jungia- 
mąją plėvę, erzina ją, iššaukia smarkų 
ašarų tekėjimą ir šviesos bijojimą. Pa- 
sižiūrėję į tokią akį pamatysime, kad 
jos jungiamoji plėvė yra visa paraudo- 
navusi. Tai pareina nuo to, kad kraujo 
indai išsiplečia ir daugiau sutalpina 
kraujo. Pats koniunktivitas nėra labai 
pavojinga liga. Ji gydoma įlašinant į 
akį cinko lašų ar koliargolio. Paprastai 
tie lašai vartojami yra du kartus per 
dieną: ryte ir vakare. Norėdami išvengti 
jungiamosios plėvės uždegimo, turime 


saugotis visa to, kas ją erzina. Kiek- 
vieną svetimą kūną, patekusį į akį, 
turime stengtis kuo greičiausiai pa- 


šalinti. Tai daroma tokiu būdu: švariais 
rankos pirštais paimama viršutinio voko 
blakstienos; pats vokas reikia patraukti 
žemyn ir į priešakį nuo akies obuolie. 
Jei voką taip palaikysime kelias se- 


kundes, tai dažnai pašalinis kūnas pats ' 


su ašaromis iš akies išeina. Jei tokiu 
būdu pašalinio kūno nepasiseka paša- 
linti, tai apžiūrima apatinio ir viršuti- 
nio voko jungiamoji plėvelė. Be to, lie- 
piama ligoniui žiūrėti į viršų. Tuo laiku 
reikia patraukti apatinį voką žemyn ir 
apžiūrėti apatinė jungiamoji plėvė. No- 
rėdami apžiūrėti viršutinio voko jungia- 
mają plėvę, liepiame ligoniui žiūrėti į 
į kojas. Pastebėję pašalinį kūną, nui- 
mame jį švariu į boro tirpinį suvilgytu 
vatos ar audeklo gabalėliu. Jei pašali- 
nis kūnas patenka ant ragienos arba 
net į akies sienelę, turime kreiptis kuo 
greičiausiai pas gydytoją. Kitu atveju 
gresia pavojus apakti. Pats jungiamosios 
plėvės uždegimas yra tuo pavojingas, 
kad dažnai liga pereina į raginę. Ra- 
ginės plėvės uždegimas yra labai pavo- 


jingas ir dažnai baigiasi ne tik apaki- 
mu, bet ir mirtimi. 
Pavojingos akims yra ir dirbtinės 


trąšos. Mat, jų sąstatan įeina tam tikri 
junginiai, kurie veikia kenksmingai akis. 
Vartojant dirbtines trąšas, reikia prisi- 
laikyti atsargumo dėsnių: sėti trąšas ne 
prieš vėją, bet pavėjui ir rankomis ne- 
trinti akių. Patartina yra vartoti spal- 

voti akiniai, kurie apsaugo akis ne tik 
nuo dirbtinų trąšų, bet ir podraug nuo 
kenksmingo saulėtos dienos šviesos vei- 
kimo. Dažnai pasitaiko, kad, grebiant 
šieną, piaunant javus ar vežant juos 
j klojimus, sužalojama akys žole ar 
šiaudu. Reikia kreiptis kuogreičiausiai 
pas gydytoją. Mat, dažnai toks akies 
sužalojimas būna pūliuotojo raginės plė- 
vės uždegimo priežastimi. O toji liga, 
laiku negydyta, visad veda prie apakimo. 
Bendrai, akių higiena reikalauja: kad 
kiekvienas šeimos narys turėtų atskirą 
rankšluostį ir muilą, kad dubuo, iš ku- 
rio veidą plauname, po kiekvieno var- 
tojimo būtų stropiai išplautas, rankas 
turėti visad švarias, esant nešvarioms, 
netrinti akių. Reikia vengti šluostyti 
akis drabužių rankovėmis ir nešvariomis 
nosinaitėmis. Medicus. 


Ar verta kentėti dėl mažų arba 
aukštomis kulnimis batų? 


Dauguma kaimo moterų, merginų, 
norėdamos pasivyti miesto madas, 
perka batus aukštomis kulnimis ir žiū- 
ri, kad tik jie mažesni būtų, kad tik 
koja gražiai atrodytų. Miesto moteris 
nėra reikalo sekti. Jos vaikščioja ne- 
toli, lengviau gyvena, todėl aukštom 
kulnim batai mažiau kenkia. Kaimo mo- 
teris ištisas dienas dirba, pluša. Apsia- 
vusios tokius batus, labiau privargsta 
negu dirbdamos sunkų darbą. Ir kas 
svarbiausia, toki batai neatsiekia savo 
tikslo. Juk visas žmogaus kūnas atsi- 
remia ant kulnų, pėdai lieka atlaikyti 
maža kūno svorio dalis. Kada kulnys 
aukštos, siauros, tai žmogaus svoris, 
vidutiniai imant, 50—70 kg atsiremia 
ant 2 kvadr. cm. Nuo to žmogus 
greit privargsta. O pavargęs žmogus 
neįstengia išsilaikyti ant tokio mažo 
atspirties taško, ir kūnas kraiposi į šo- 
nus, tuo pačiu iškreipia kulnis, o vėliau 
ir pačius batus. Iškrypusios kulnys ne 
tik kad nepriduoda kojai grožio, bet 
daro visą žmogų netikusį, suglebusį. 
Taip pat toki aukštomis kulnimis batai 
neigiamai veikia širdį ir inkstus. Jei 
dar tokie batai būna maži, jei stipriai 
spaudžia koją, užspaudžia kraujo lata- 
kus, einančius į pėdą, kasiššaukia daž- 
nesnį širdies plakimą, ją išplečia — šir 
dis genda, žmogaus sveikata jra. Be 
to, kiekvieni maži batai pritrina ant 
kojų pūsles, išaugina nuospaudas, Va- 
sarą reiktų vengti dar ir lako batų, nes 
Jakas nepraleidžia oro, koja šunta, kas 
taip pat greit žmogų privargina. 

Norint, kad koja gražiai atrodytų, 
reikia prisilaikyti šių taisyklių; visų pirma 
nereikia pirkti mažų batų, nes šie greit 
pameta savo formą. Jei koja plati, rei- 
kia vengti batų su plačiais ir daugeliu 
diržų. Jei koja per riešą stora, aukšta, 
tuomet reikia nešioti paprastus batus 
be jokio dirželio—laivutes. Jeigu riešas 
ilgas, gražiai atrodo batai aukštais au- 
liukais, kurie nešiojami tiktai žiemą. 

„Raženų skutimas 


Beveik kasmet,rašydami apie rugia- 
piūtę, primename ūkininkams, kad žiem- 
kenčius nupiovus tuojau reikia negiliai 
suarti (nuskusti) ražienos. Nors tą pata- 
rimą skaito šimtai ūkininkų, bet juo pa- 
sinaudoja tik keletas. Mūsų ūkininkai 
nelabai noriai naudojasi visokiais nau- 
dingais patarimais, nenorėdami keisti 
jau nuo senų laikų įprastų ūkininkavimo 
būdų. Todėl ir šis patarimas sunku ūki- 
ninkams įkalti į galvą ir įprašyti, 
kad juo pasinaudotų. Tie, kurie bent 
kartą ir tinkamai juo pasinaudoja, įsiti- 
kina, kad jis labai naudingas. Ražienų 
skutimas yra labai svarbus, ūkininkams 
naudingas, nes žymiai pataiso, pagerina 
ir išvalo žemę. 

Ražienų skutimas yra naudingas dėl 
kelių priežasčių. Pirmiausia skutimu ga- 
lima išvalyti lauką nuo piktžolių. Kada 
javai piaunami, tai visos javuose esa- 
mos piktžolės esti jau prinokusios ir 
savo grūdus išbėrusios ant žemės. Jei- 
gu ražienos ariamos vėlai rudenį, tai 
piktžolių sėklos guli iki to laiko ant že- 
mės nesudygusios, o apartos irgi nesu- 
dygsta, nes jau esti vėlu: ruduo, šalta 
ir, be to, esti pergiliai apartos. Jos 
sudygsta tik pavasarį, kai pasėjami ar 
pasodinami augalai. Tada jos kartu au- 
ga su ūkininko augalais ir šiuos gero- 
kai nusilpnina arba ir visai sunaikina. 
Todėl norint, kad visos piktžolės, kurios 
dabar esti laukuose, šiemet iš lauko 
pranyktų, reikia, javus nupiovus, ražie- 
ną tuojau negiliai suarti, nuskusti. Tada 
visos piktžolių sėklos tuojau sudigs. 
O kai sudygs, tai laukas sudrapokuoti, 
suakėti ar suarti, kad tos piktžolės iš- 
sirautų, žemėms apsiverstų ir susinai- 
kintų. Tokiu būdu kasmet skutant ra 
žienas ir sėjant švarią sėklą, galima vi- 
sai apsisaugoti nuo piktžolių ir tokiu- 
būdu susilaukti visai švarių augalų, Tai 
jau būtų didelis laimėjimas, nes pikt- 
žolės kasmet sunaikina labai daug ūki- 
ninkų turto. Ir todėl vien tik dėl to la- 
bai apsimoka ir reikalinga ražienas 
skusti, kai tik javai nupiaunami. 


Antra svarbi 
ražienos skutamos, 


priežastis dėl kurios 


kad jie yra labai 
mažai purūs. Kada gi dirvoje stoka pu- 
ringumo, tai ta dirva esti neatspari nei 
ilgoms kaitroms nei ilgiems lietus: 
laike ilgesnių sausrų greit išdžiūsta ir 
sugula, o esant ilgesnioms liūtims greit 
pramirksta ir pasidaro nepakenčiama 
jokiems augalams. Purus laukas nebijo 
Sausrų ir liūčių, nes sausros metu ne- 
Išdžiusta, o per liūtis gali sugerti daug 
drėgmės ir nepramirkti. Be to, puriame 
lauke visuomet gerai keičiasi oras, 
9 kartu ir šiluma. Tokiame lauke labai 
Isigali, prisidaugina daugybė naudin- 
9ųjų bakterijų, kurios že:nėje dirba la- 
al svarbų ir ūkininkui naudingą darbą: 
Priruošia augalams maisto. Nepurus lau- 
Kas tų visų savybių neturi ir todėl jis 
esti mažiau tinkamas visiems augalams, 
blogiau jame dera visi augalai net ir 


gerai jį patręšus. Ražienas skutant, ga“ 
lima lauką padaryti puringą, minkštą. 

Iš to matome, kad ražienų skutimas 
labai svarbus ir ūkininkui naudingas. 
Tik reikia ražienas skusti tuojau, kaip 
tik javai nupiaunami ir skusti negiliai, 
kuo negiliausiai. 

Eidami ražienų skusti turime žinoti: 
ar yra dirvoje varpučio, ar ne, nes nuo 
to priklauso pats skutimo būdas ir to- 
limesni darbai. 

Kai varpučio dirvoje nėra, skutama 
plačiomis vagomis ir stengiamasi kuo 
geriausiai apversti velėną. Paskui plūgą 
tuojau eina akėčios. Nuskustą ražieną 
laikyti nenuakėtą nėra prasmės, nes tuo 


būdu mažinama skutimo reikšmė. Šiuo 
atveju norima skutimu sudaiginti pikt- 
žoles ir sudaryti bakterijų darbui tinka» 
mas sąlygas. To atsiekiama tik tuojau 
arimą nuakėjus. Bendrai naujausias že- 
mės dirbimo būdas skiriasi nuo seno- 
viško dirbimo tuo, kad tuojau po plūgo 
eina akėčios, ypatingai pavasarį ir va- 
sarą. Piktžolėms pradėjus augti, kelis 
kartus reikia išdrapokuoti. 

Jeigu dirvoje yra varpučio, rugie- 
nos skutimas atliekamas kiek kitaip. 
Ariama siauromis vagomis, o velėna 
kiek galima geriau sustatoma. Tokio 
arimo tuojau neakėjama, bet paliekama, 
kad išdžiūtų varputis. Po to akėjama ir 
drapokuojama. Drapokavimą tenka ke- 
lis kartus pakartoti, o prieš žiemą gi- 
liai suarti. Tuo būdu naikinamas var- 
putis greitai išnyksta. 


Darbai sode 


Šiuo metu sode vaisiai smarkiai 
auga, didėja. Dėl to ir šako, ant kurių 
auga vaisiai, linksta. Jeigu vaisių yra 
daug, tai šako galis nulūžti, ypač esant 
didesniam vėjui. Todėl vaismedžių ša- 
kos reikia paremti. Šakos paremiamos 
įvairiais būdais. Aukščau dedame brė- 
žinėlį, kuriame parodyta, kaip paremia- 
mos šakos. Pirmas parėmimo būdas, 
tai ilga kartis, truputį ilgesnė už vais- 
medį, prie kurios pririšamos šakos. An- 
tras būdas, tai dvi kartys įbiedžiamos 
į žemę, o trečia uždedama ant jų, kuri 
paremia šaką. 

Be šių darbų šiuo metu kiekvieno 
vaismedžio liemuo reikia aprišti šiau- 
dais, popieriu ar senu maišu. Tai bus 


gaudymo žiedai. Šiuo metu vaizmedžių 
liemanimis lipa nuo žemės į šakas vi- 
soki kenkėjai dėti savo kiaušinėlių. Pa- 
vasarį iš tų kiaušinėlių išsiris kirmėlės, 
kurios naikins lapus, žiedus, vaisius. 
Kai uždedami tie žiedai, tai kenkėjai 
juose pasislepia ir, negalėdami pasiekti 
šakų, deda kiaušinėlius žieduose. Po 
kelių savaičių žiedai nuimami ir sude- 
ginami. Kartu sudega ir kiaušinėliai 
tokiu būdu medyje kenkėjų nebūna, 
Be šių darbų sode reikia rinkti nukri- 
tusius vaisius, nes juose veisiasi ken- 
kėjai. Dar ir dabar galima retinti vai- 
sius: mažus, negražius nuskinti. Tada 
likusieji suaugs dideli ir gražūs, 


Klausimai ir atsakymai 


KI. 1) Kuomet ir kokiu būdu ge- 
riausiai persėdinti vaismedis, kuris jau 
veda vaisius? 

2) Ar galima persodinti 
1937 m. skiepyti medeliai? 

J. Viškelis. 

Ats. 1) Vaismedis, kuris jau veda 
vaisius, persodinti galima. Jeigu vais- 
medis jau senas, tai nepatartina per- 
sodinti, nes sunkiai prigyja ir esti daug 
vargo su jo persodinimu. Tačiau jeigu 
vaismedis dar nesenas ir geros atmai- 
nos, be to, derlingas, tai persodinti ap- 
simoka. Persodinama šitaip. Pavasarį 


ir kaip 


(šiuo metu jau pervėlu) aplink medį 
iškasamas 40 cm platumo griovelis. 
Kasamas jis apie 50—70 iki 80 cm at- 
stume nuo kamieno. Juo medis turi 
platesnias šakas, juo senesnis, juo grio- 
velis kasamas toliau nuo kamieno. 
Griovelio gilumas gali būti įvairus: juo 
šaknys gilesnės, juo“ ir griovelis daro- 
mas gilesnis. Svarbu, kad kasant nusi- 
kirstų visos vaismedžio šaknys, kurios 
tik griovelyje sutinkamos. Šaknys nu- 
kertamos ar dar geriau nupiaunamos 

aštriu peiliu. Juo šaknų žaizdos lyges- 
nės, juo geriau ir greičiau jos užgyja. 
Po to į griovelį pripilama derlingos (ge- 
'riausia kompostinės) žemės. Tada vais- 
medis užgydo žaizdas ir išleidžia daug 
smulkių šaknelių, kas labai naudinga. 
Tuo pačiu metu sutrumpinamas vienu 
trečdaliu visos vaismedžio šakos. Ne- 
reikalingos šakos visai pašalinamos. 
Rudenį, kai jau nuo medžių krinta la- 
pai, griovelis vėl atkasamas, pasikasa- 
ma po vaismedžiu ir jis iškeliamas su 
visu žemės kamuoliu iš duobės. Zemė 
aprišama maišais, kad nuo šaknų ne- 
nubyrėtų, paskui medis „(šaknys su že- 
mėmis) įverčiama į roges ir arkliu per- 
vežama naujon vieton. Vežant vainikas 
prilaikomas, kad šakos nenulūžtų. Nau- 
joje vietoje iškasama tokio didumo ir 
gilumo duobė, kad iš jos šonų ir tru- 
putj dugne tilptų derlingos (geriausia 
kompostinės) žemės. Medis į duobę 
įstatomas, užkasamas ir kartimis paspi- 
riamas, kad vėjas neišverstų. Apie su- 
augusių vaismedžių persodinimą rašo- 
ma 1938 m. „Ūkininkų Kalendoriaus 
255 puslapyje. 

2) Akute skiepyti vaismedžiai nuo- 
latinėn vieton persodinami dažniausiai 


trečiųjų metų (po skiepinimo) rudenį. 
Bet galima persodinti ir antraisiais me- 
tais. Šiaurinės Amerikos sodininkai (jie 
skaitomi praktiškiausiais sodininkais) 
sodina nesenesnius kaip dviejų metų 
skiepelius. Kai kurie pataria sodinti 
net vienerių metų skiepelius, bet tik 
tuo atveju, kai labai gerai išauginti, 
ypač kai gerai išvystytos šaknys. 
O šaknys gerai išsivysto tada, kai lau- 
kinukai gerai ir kelius kartus buvo per- 
sodinami. Mūsų augintojai, ypač nej- 
gudę specialistai, gerų skiepų negali 
išauginti. Todėl patariama sodinti neank- 
sčiau kaip dviejų metų skiepelius. Jeigu 
sodinama į derlingą daržo žemę, tai 
duobė kasamatik truputį didesnė, negu 
šaknys užima. | duobę nededama. Šak- 
nys pridengiamos ta pačia daržo žeme. 
Jeigu žemė nederlinga, tada duobė ka- 
sama kuo plačiausia, bet negilesnė kaip 
40—45 cm. Jeigu podirvyje nėra mo- 
lio, tai galima jo įdėti, nors jis nelabai 
reikalingas. Šaknys pridengiamos kuo 
derlingiausia žeme, o geriausia kom- 
postine, sumaišius ją su daržo žemė. 
Sodinant smėliuotoje dirvoje, galima 
į tą derlingą žemę įmaišyti ir molio, 
bet Žžisai nedaug. Alos e 


Apie vekselius, mokamus aukso zlotais 


Skolintojui ir skolininkui naudinga 
yra žinoti apie vekselį, mokamą vadi- 
namais aukso zlotais. Kalbant apie tokj 
vekselį, visų pirma kyla klausimas, ar 
iš viso galima išstatyti vekselį aukso 
zlotais? Respublikos Prezidento parė- 
dyme apie piniginės sistemos pakeiti- 
mą (Dz. U. R. P., poz. 855, 5.X, 1927), 
aiškiai nusakoma, kad vekseliai, lygiai 
kaip ir kiti vertingi popierai, gali būti 
išstatyti ne tik paprastais apyvartos 
pinigais, pvz., popieriniais, sidabriniais, 
bet ir aukso zlotais. Juo labiau galima 
taip elgtis, kad pagal įstatymus vekse- 
lis gali būti išstatytas net ir svetimos 
valstybės pinigais (valiuta). 


Nors tas parėdymas ir leidžia pasi- 
rašyti vekselį aukso zlotais, tačiau dar 
nereiškia, kad tuo pačiu galima jau 
reikalauti iš skolininko mokėti vekselį 
aukso zlotais, o ne kokiais nors kitais 
pinigais. Tai priklauso nuo to, ar yra 
apyvartoje aukso pinigų (monetų). Da- 
bar beveik visos valstybės aukso mo- 
netų apyvarton neleidžia, pavaduodamos 
jas sidabriniais, popieriniais ir pana- 

iniginiai Neturi aukso 
monetų apyvartoje taip pat ir Lenki- 
jos valstybė. Todėl vekselis, nors jis 
būtų išstatytas ir aukso zlotais, gali 
būti sumokėtas apyvartos pinigais. 


Ryšium su pasakytu galima būtų 
manyti, jog apskritai nėra jokios pras- 
mės vartoti vekselių aukso zlotais, 
Anaiptol. Įrašymas vekselyje aukso 
zlotų visuomet skolintojui apsimoka, 
nes skolininkas, išpirkdamas tokį vek- 
selį, privalo už kiekvieną aukso zlotą 


sumokėti tiek, kiek kaštuoja aukso kie- 
kis, telpąs viename aukso zlote vekse- 
lio pasirašymo metu. Bet, kaip žinome, 
nuo vekselio pasirašymo iki jo išpir- 
kimo praeina tam tikras laiko tarpas, 
per kurį neauksinio pinigo vertė, nors 
ir nežymiai, bet nuolat keičiasi, kai 
tuo tarpu aukso vertė maždaug visada 
lieka pastovi. Kadangi apie paskolos 
vertingumą, kaip matosi iš pasakyto, 
lemia ne kas kitas, o tik auksas bei jo 
kursas, tai paprasto pinigo vertės kriti- 
mas jokiu būdu negali sumažinti pas- 
kolos vertės ir todėl, nors vekselis mo- 
kamas ir mažesnės vertės pinigais, bet 
už tai skolintojas gaus jų atitinkamai 
daugiau, pvz. už 100 aukso zl. 150 zl. 
Be minėto paprasto pinigo vertei kristi 
palankumo, tos vertės kritimą pagrei- 
tina dažnai tokie gyvenimo veikimai, 
kaip ūkiški ir politiški valstybės sukri- 
timai, infliacija, t. y. staigus pinigo ver- 
tės kritimas, kylant įvairių dalykų kai- 
noms ir pan. 


Iš pasakyto matosi, kad skolintojas, 
imdamas vekselį, mokamą aukso zlo- 
tais, gali tik laimėti, o nepralaimėti, gi 
ypač tuomet, kai vekseliu duodama 
paskola yra ilgatermininė. Visai kitaip 
yra su skolininkais, kurie išstatė vekselį 
aukso zlotais, pinigo vertei kritus, pa- 
prastai neturi sau jokios naudos, kurią 
iš tikrųjų galėtų turėti. 

Šia proga pažymiu, jog dabar vie- 
name zlote telpa 900/5332 gramo gryno 
aukso, kurio vertė ir sudaro pilną aukso 
zloto vertę. 


Juozva. 


Atsakomasis redaktorius ir leidėjas LIUDVIKAS CICĖNAS. 


Zieminiai vikai 

Žieminiai vikai sėjami rudenį su 
rugiais ar kviečiais, Tai yra labai geras 
pašaras melžiamoms karvėms ir kitiems 
raguočiams. Pasėti rudenį su rugiais, 
jie galima pradėti šienauti jau pirmoje 
gegužės mėn. pusėje ir duoda daug ir 
labai gero pašaro. Mišinys su kviečiais 
tinka vėlesniam piovimui. Zieminiai vi- 
kiai auga visur, kur auga rugiai. Daug 
maisto medžiagų dirvoje nereikalauja. 
Maisto kiekis, kurs reikalingas viduti- 
niam rugių derliui, yra ir vikams pa- 
kankamas. 

Žieminiai vikiai sėjami rugpiūčio 
mėn. pirmoje pusėje, o po 5 savaičių 
įsėjama į juos rugiai ar kviečiai, Pasė- 
jus rugius ar kviečius, naudinga lengva 
akėčia priakėti. | hektarą reikia: 150 
kg vikių ir 100 kg rugių ar kviečių. 
Šie vikiai labai dėkingi už dirvos pa- 
tręšimą mėšlu, o jeigu jo nėra, tai mi- 
neralinėmis trąšomis. Liesesnėse dir- 
vose duodama iki 200 ką azotniakuotų 
supertomamilčių, o derlingesnėse — 
supertomamilčių arba superio. Smė- 
liuose reikia duoti 300 kg kainito. 


Yra dar taip vadinamas Poznanės 
mišinys. Jis susideda iš 50 kg žiemi- 
nių vikių, 20 kg vasarinių dobilų (in- 
karnatkos) ir 10 kg anglų raigraso 1 ha, 

is mišinys yra vėliau piaunamas už 
žieminius vikius, bet yra labai maistin- 
gas. Tik jeigu pasitaikytų šalta ir be 
sniego žiema, tai vasariniai dobilai iš- 
šaltų ir jau jo vertė sumažėtų. Šis mt- 


šinys sėjamas antroje rugpiūčio pu- 
sėje. 
Mišiniams sėklų turėtų parūpinti 


kooperatyvai, išrašydami jų 
sandėlių ar augintojų. 

Bet šiuo atveju reikėtų, kad ūkinin- 
kai iš kalno kooperatyve užsisakytų, 
kad kooperatyvai žinotų, kiek tų sėklų 
reikia nupirkti. Tų sėklų, kurių ūkinin- 
kai dar nepripratę sėti, reikia užsakyti 
nedaug, kad galėtų išbandyti savo že- 
mėse ir įsitikintų jų naudingumu. 

Agr. J. P. 


iš gerų 


Žemės ūkio gaminių kainos 
Šių metų liepos 16d., Vilniaus Javų - Prekių 
Biržos pranešimu, buvo mokama už 100 kg auks, 


Rūgiait M Mas Lara ogi e . 19.00—17.50 

Kyieciai" dea ma aaa as TS 24.00—26.00 

Miezi ained a aa a i A: 16.75—15.75 

Avos ea a e anas R: 16.25—18.00 

Gili kiai) sa CTT S. Aa 15.25—16,25 
Mikia is da M a E; 

Lubinas (mėlynas)... „ „ „13.25—13.75 

Kvietinės sėlenos .. a. esens 11.00—11,50 

Ruginės sėlenos „4.4. 11.50—11.25 

Sviestas 1 kg I rūšies urme „4, 2.50 

= = . detal des: es. La 2.80 

Š „ll ries urme basy: = eijege 2.60 

2 5 = detalh". Torn TEATR 2.30 

s a lll res urmena a a n 2.00 

n L] » detal. a ja e so 2.30 

KiaušiniųkkapaW at. e 3.00—3.60 

SKA Ga aa e A a 5—8 sk. 

